તા.૨૮-૮-૨૦૧૮ ના રોજ પૂર્વ પાલિકા પ્રમુખ તથા પાલિકા સભ્ય ગીરીશભાઈ પટેલને માહિતી મળી હતી કે, પશુઓ માટે પીવાના પાણીની વ્યવસ્થા નહી હોવાથી પશુઓ સંપમાં મોઢુ નાખી પાણી પીવાનો પ્રયત્ન કરે છે. ગીરીશભાઈ પટેલ તાત્કાલીક ફાયર સ્ટેશનમાં પહોચ્યા હતા. જેમણે રોષ ઠાલવ્યો હતો કે, પશુઓ માટે પીવાના પાણીની વ્યવસ્થા કરવી તે પાલિકાની જવાબદારીમાં આવે છે. ફતેહ દરવાજા ઢોરનો ડબો ક્યાં નથી? તે અહીં પશુઓ પુરવામાં આવ્યા છે? પશુઓ પાણી પીવા માટે સંપમાં મોઢુ નાખે છે ત્યારે આ સંપનુ પાણી કેટલા દિવસ લોકોએ પીધુ? શહેરના અડધા વિસ્તારમાં આ સંપનુ પાણી પહોચતુ કરવામાં આવે છે. ફાયર સ્ટેશનમાં કમ્પાઉન્ડ એ પકડેલા પશુઓ પુરવાની જગ્યા નથી. પશુઓ પુરતા પહેલા લોકોના સ્વાસ્થ્યનો વિચાર કરવો જોઈતો હતો. ગીરીશભાઈ પટેલની ટકોર પછી સંપ આગળ આડાશ મુકવામાં આવી હતી.